# **Ansøgningsskema Landsbypuljen 2024**

# Projekter vedrørende fælles energi- og varmeløsninger

## Om Landsbypuljen

Der er 1.056 mio. kr. i Landsbypuljen 2024. Projekter støttes med op til 100.000 kr. Landsbypuljen er åben for ansøgninger fra den 15. maj 2024 og frem til 1. august 2024.

Udvalget for Erhverv, Klima & Lokal udvikling vil behandle indkomne ansøgninger om projektstøtte til fælles energi- og varmeløsninger på deres møde den 1. oktober 2024.

## Når I ansøger

Søger I støtte fra Landsbypuljen, skal dette ansøgningsskema udfyldes så følgende oplyses:

* Hvem der søger.
* Kontaktdata.
* Kort beskrivelse af projektet og hvordan det lever op til formålet med puljen samt vilkår for puljemidlerne – se nedenfor.
* Kortfattet projektplan, der redegør for projektets aktiviteter og tidsplan.
* Et budget, der tydeliggør, hvad midlerne går til.

## Vilkår for Landsbypuljen 2024

Følgende vilkår er knyttet til støtte fra Landsbypuljen:

* Borgere, bylaug, foreninger og organisationer i Lejre Kommune kan søge.
* Der kan maksimalt søges 100.000 kr. til et projekt.
* Projekter skal have en almennyttig karakter, stærk lokal forankring, og de skal komme mange til gode - mindst 50 personer.
* Puljen er målrettet omstillingsprojekter. Projekter i relation til nye boligudviklingsprojekter kan således ikke komme i betragtning.
* Projekter skal formidle aktivt, så borgere, lokalområder og landsbyer i Lejre Kommune kan få gavn af viden og erfaringer. Større projekter skal senest i forbindelse med afslutning arrangere et møde, åbent for alle, hvor viden og erfaringer deles.
* Puljemidler kan ikke anvendes til aflønning af ansøgere, men kan godt bruges til rådgivere, arkitekter eller andre med de nødvendige kompetencer.
* Projekter skal være afsluttet inden 1 år fra tilsagnsdato medmindre andet aftales.

I vurdering og prioritering af ansøgninger vil Udvalget for Erhverv, Klima & Lokal udvikling desuden lægge vægt på:

* At projekter kan gennemføres af ansøgere inden for gældende lovgivning og på en måde, der ikke afhænger af deltagelse fra den kommunale administration.
* At der gennemføres projekter fordelt over hele Lejre Kommunes geografi.

## Særlige vilkår for fælles energi- og varmeløsninger

* Der kan maksimalt søges om 100.000 kr. i støtte under denne projekttype.
* Puljemidler kan fx anvendes til rådgivning, analyser, undersøgelser, workshops, møder og vidensopbygning i lokalsamfundet med det formål af skabe grundlaget for fælles energi- og varmeløsninger.
* Puljemidlerne kan ikke anvendes til indkøb af materiel, herunder fx solceller, termonet, varmepumper m.v.
* Puljen er målrettet omstillingsprojekter. Projekter i relation til nye boligudviklingsprojekter kan der for ikke komme i betragtning.

## Send ansøgningen til

Ansøgninger skal sendes via mail til landsbypuljen@lejre.dk. Har du spørgsmål til Landsbypuljen 2024, er du velkommen til at kontakte projektleder for Landsbypuljen Stine Stetson på samme mail.

## Persondata – samtykke til behandling og videregivelse af oplysninger

Jeg bekræfter herved, at jeg er:

* Indforstået med, at de personoplysninger, som jeg angiver i dette skema, bliver indsamlet og behandlet af Lejre Kommune, med det formål at behandle min ansøgning om støtte.
* Indforstået med at min ansøgning, og oplysningerne i den, vil være offentligt tilgængelige i forbindelse med den politiske sag, hvor min ansøgning behandles.
* Indforstået med, at oplysningerne behandles som beskrevet på <https://www.lejre.dk/om-kommunen/sadan-behandler-vi-dine-data/>. Herunder at de kan videregives til myndigheder, organisationer, virksomheder og personer, som vi skal kontakte for at behandle din ansøgning.
* Gjort opmærksom på, at jeg kan klage over behandling af personoplysninger til Datatilsynet, Borgergade 28, 1300 København K, tlf.: 33193200, eller via e-mail: dt@datatilsynet.dk
* Indforstået med, at jeg til enhver tid kan tilbagekalde mit samtykke til behandling af og videregivelse af mine oplysninger, men at dette betyder, at jeg ikke kan modtage tilskud fra Landsbypuljen.

|  |
| --- |
| **Giver du samtykke til ovenstående vilkår for behandling og videregivelse af oplysninger?** |
| **Ja** |  |
| **Nej** |  |

## Oplysninger om ansøger

|  |  |
| --- | --- |
| **Ansøger**  |  |
| **Kryds af hvem du ansøger på vegne af:** |
|  | Borger (privatperson) |
|  | Bylaug/grundejerforening  |
|  | Forening |
|  | Organisation |
|  | Andet, angiv hvad: |
| **Kontaktperson** |  | **Evt. rolle** |  |
| **Adresse** |  |
| **E-mail** |  | **Telefon** |  |
| **CVR-nummer med tilknyttet NemKonto** |  |

|  |
| --- |
| **Obligatoriske bilag (medmindre der ansøges som privatperson)**  |
|  | Vedtægter (hvis ansøger er forening, bylaug eller lignende vedtægtsreguleret organisation) |
|  | Referat af seneste generalforsamling eller anden dokumentation, der viser hvem der er tegningsberettiget på foreningen eller organisationens vegne ((hvis ansøger er forening, bylaug eller lignende vedtægtsreguleret organisation). |

## Projektets almennyttighed og lokale forankring

*Et vilkår for at opnå støtte fra Landsbypuljen er, at projektet skal have en almennyttig karakter, stærk lokal forankring, og de skal komme mange til gode - mindst 50 personer.*

|  |
| --- |
| **Beskriv projektets almennyttige karakter og lokale forankring** |
|  |
| **Beskriv hvordan det sikres, at projektet kommer flest muligt, og mindst 50 personer, til gode** |
|  |
| **Beskriv hvilke aktiviteter, der planlægges gennemført i projektet for at inddrage lokalsamfundet og styrke den lokale forankring** |
|  |

|  |
| --- |
| **Obligatoriske bilag** |
|  | Dokumentation for opbakning til projektet fra mindst 50 personer.*Det kan fx være underskriftsindsamling, medlemstal, referat af generalforsamling eller andet møde, hvor projektet har været drøftet og modtaget opbakning fra medlemmer/interessenter.*  |

## Projektbeskrivelse - Energifællesskaber

*I lyset af den aktuelle energikrise har Landsbypuljen 2024 et fokus på etablering af fælles energi- og varmeløsninger i landsbyer og lokalområder, der ikke vurderes at have potentiale i forhold til fjernvarme i en indledende screening gennemført af Rambøll i 2022. I praksis gælder det alle områder, der ligger uden for de grønne og gule markeringer på kortet her:* [*https://dagsordener.lejre.dk/vis/pdf/bilag/df28d8c4-7d02-4320-a611-d51a0875ca73/?redirectDirectlyToPdf=false*](https://dagsordener.lejre.dk/vis/pdf/bilag/df28d8c4-7d02-4320-a611-d51a0875ca73/?redirectDirectlyToPdf=false%20)

*Fælles energi- og varmeløsninger kan både handle om varme- og energiforsyning, fx fælles solceller, jordvarme, termonet mv., og de skal være med til at sikre omstilling af eksisterende gas- og oliefyr til klimavenlige alternativer. Puljen er målrettet omstillingsprojekter. Projekter i relation til nye boligudviklingsprojekter kan således ikke komme i betragtning.*

|  |
| --- |
| **Beskriv grundigt det konkrete projekt du søger støtte til** |
|  |
| **Begrund hvorfor støtte via Landsbypuljen vil være afgørende for projektets gennemførelse og succes** |
|  |
| **Beskriv projektets aktiviteter. Hvad skal der ske, hvem skal gøre det, hvem skal inddrages, hvilke resultater skabes der i projektet?**  |
|  |
| **Beskriv hvad der er det vigtigste for jer som ansøger at få ud af projektet? Fx hvilken viden skal projektet genere og hvordan en analyse, et beslutningsoplæg, en businesscase eller lignende. Har I gjort jer nogen tanker om, hvad de næste faser i arbejdet med etableringen af det lokale varme- eller energifællesskab vil være?**  |
|  |

## Tids- og aktivitetsplan for projektet

*Et vilkår for at opnå støtte fra Landsbypuljen er, at projekter skal være afsluttet inden 1 år fra tilsagnsdato medmindre andet aftales.*

|  |  |
| --- | --- |
| **Aktivitet***Beskriv tidsplanen for, hvordan du planlægger at gennemføre projektet. De vigtigste aktiviteter fra beskrivelsen ovenfor skal fremgå af planen.* | **Tidsplan** |
| Forventet startdato | Forventet slutdato |
|  |  |  |
|  |  |  |
|  |  |  |
|  |  |  |
|  |  |  |

## Formidling og videndeling

*Et vilkår for at opnå støtte fra Landsbypuljen er, at projektet skal formidle aktivt, så borgere, lokalområder og landsbyer i Lejre Kommune kan få gavn af viden og erfaringer. Større projekter skal senest i forbindelse med afslutning arrangere et møde, åbent for alle, hvor viden og erfaringer deles.*

|  |
| --- |
| **Beskriv hvordan du vil formidle om projektet, både undervejs og efter projektets afslutning. Beskriv både hvordan der formidles i lokalområdet og ud mod andre i resten af kommunen.** |
|  |

## Projektbudget

*Kommunalbestyrelsen skal forvalte borgernes penge bedst muligt og handle økonomisk forsvarligt. Derfor skal du angive et budget, der tydeliggør, hvad midlerne går til.*

|  |  |
| --- | --- |
| **Budgetpost** | **Beløb\*** |
|  |  |
|  |  |
|  |  |
|  |  |
|  |  |

*\* Husk at angive både timeantal, timepris og total hvis der er tale om rådgivnings- eller konsulentydelser.*

|  |
| --- |
| **Obligatoriske bilag** |
|  | Ved ansøgning om støtte til konsulentbistand, rådgivning eller analyser/screeninger og lignende skal der vedlægges mindst et tilbud. Desuden vedlægges tilbud eller overslag på andre budgetposter over 15.000 kr., som viser at den udgift, der ansøges om er rimelig og dækkende for de aktiviteter, projektet søger at gennemføre og de resultater, der forventes opnået.*Det anbefales, såfremt projektet opnår tilsagn, at rimelige priser for konsulentydelser over 50.000 kr. kan dokumenteres i form af mindst to sammenlignelige tilbud.*  |